Pas-de-Calais

Pas-de-Calais is in Frânsk departemint yn de regio Opper-Frankryk (Hauts-de-France). De namme fan it departemint ferwiist nei it Nau fan Calais. 

 Skiednis 
Pas-de-Calais is ien fan 'e 83 departeminten, dy't oprjochte waarden yn 'e tiid fan 'e Frânske Revolúsje. 

Fan 1960 oant 2015 hearde it departemint Pas-de-Calais by de regio Nord-Pas-de-Calais, dy't yn 2016 yn de regio Opper-Frankryk opgyng.

It gebiet fan Pas-de-Calais komt foar it grutste part oerien mei it histoaryske greefskip Arteezje.

 Geografy 
It departemint grinzget yn it westen en noardwesten oan It Kanaal en de Strjitte fan Dover, yn it noardeasten oan it departemint Nord en yn it suden oan it departemint Somme. De gemeenten Boursies, Doignies en Mœuvres foarmje in eksklave fan it departemint Nord yn it departemint.

Karakteristyk foar it gebiet wiene de minen en swiere yndustry. Troch it sluten fan minen en oare bedriuwen hat Pas-de Calais te krijen mei in relatyf hege wurkleazens en in soad sosjale problematyk. 

Wichtige rivieren yn it departemint binne de Authie, Canche, Ternoise, Liane, Sensée, Scarpe, Deûle, Lys en Aa.

De kust bestiet fral út strân, mar hat ek in pear kliffen: de krytrots Cap Blanc-Nez fan 134 meter en de 45 meter hege Cap Gris-Nez fan sânstien. Oan 'e oare kant fan it wetter lizze de kliffen fan Dover. It heechste punt fan Pas-de-Calais is de Mont Anor mei in hichte fan 271 meter.

 Stêden 
De grutste gemeenten yn it departemint neffens ynwennertal binne:
 Stêd Ynwennertal (2021) Arrondissemint Calais  67.380  Calais Arras  42.600  Arras Boulogne-sur-Mer  40.910  Boulogne-sur-Mer Lens  32.618  Lens Liévin  30.149  Lens Hénin-Beaumont  26.035  Lens Béthune  24.992  Béthune Bruay-la-Buissière  21.827  Béthune Avion  17.672  Lens Carvin  17.852  Lens

 Bestjoerlike yndieling 
It departemint Somme is ûnder te ferdielen yn 7 arrondisseminten, 39 kantons en 890 gemeenten

 Arrondissemint Ynwenners 2021 Oerflak (km²) Ynwenners/km² Kantons Gemeenten Arras 249.961  2.259,65  111  8  357 Béthune 292.114  712,22 413  8  104 Boulogne-sur-Mer 157.817  640,50  249	  4  74 Calais 152.091  598,80	  256	  4  52 Lens 369.427  353,12	  1.051  9  50 Montreuil 110.907  1.330,72  84  5  164 Saint-Omer 129.124  819,95	  161  5  89 Departemint Pas-de-Calais 1.461.441  6.714,96	  219	  39  890

 Befolkingsûntwikkeling departemint Pas-de-Calais sûnt 1962 
 Jier  1962  1968  1975  1982  1990  1999  2008  2015  2018Ynwenners 1.366.248  1.397.099  1.402.295  1.412.413  1.433.203  1.441.568  1.459.531  1.472.648  1.477.743 Boarnen: Cassini en INSEE

Kategory:Departemint fan Frankryk
Kategory:Bestjoerlike ienheid oprjochte yn 1790